ਦਿਓਲਾਲੀ
ਦਿਓਲਾਲੀ, ਜਾਂ ਦੇਵਲਾਲੀ ( [d̪eːwɭaːli] ), ਭਾਰਤ ਦੇ ਮਹਾਰਾਸ਼ਟਰ ਰਾਜ ਦੇ ਨਾਸ਼ਿਕ ਜ਼ਿਲ੍ਹੇ ਵਿੱਚ ਇੱਕ ਛੋਟਾ ਪਹਾੜੀ ਸਟੇਸ਼ਨ ਅਤੇ ਇੱਕ ਜਨਗਣਨਾ ਸ਼ਹਿਰ ਹੈ। ਹੁਣ ਇਹ ਨਾਸਿਕ ਮੈਟਰੋਪੋਲੀਟਨ ਖੇਤਰ ਦਾ ਹਿੱਸਾ ਹੈ। ਦਿਓਲਾਲੀ ਇੱਕ ਮਹੱਤਵਪੂਰਨ ਫੌਜੀ ਛਾਉਣੀ ਹੈ। ਦਿਓਲਾਲੀ ਕੈਂਪ, ਦੇਸ਼ ਦੇ ਸਭ ਤੋਂ ਪੁਰਾਣੇ ਭਾਰਤੀ ਫੌਜੀ ਕੇਂਦਰਾਂ ਵਿੱਚੋਂ ਇੱਕ ਹੈ। ਇਸ ਖੇਤਰ ਵਿੱਚ ਏਅਰ ਫੋਰਸ ਸਟੇਸ਼ਨ, ਭਾਰਤੀ ਫੌਜ ਦੇ ਤੋਪਖਾਨੇ ਦਾ ਸਕੂਲ ਅਤੇ ਹੋਰ ਅਦਾਰੇ ਸ਼ੁਰੂ ਕੀਤੇ ਗਏ। ਦਿਓਲਾਲੀ ਵਿੱਚ ਬਹੁਤ ਸਾਰੇ ਮੰਦਰ ਅਤੇ ਸੈਲਾਨੀ ਸਥਾਨ ਹਨ।